Nr. 6187/12.04.2024

MINISTERUL AFACERILOR INTERNE
INSTITUTIA PREFECTULUI – JUDETUL TELEORMAN

Teme supuse analizei si dezbaterii in cadrul sedintelor Colegiului Prefectural in anul 2024, ce are ca activitate actiunile efectuate de catre Directia Sanitara Veterinara si pentru Siguranta Alimentelor Teleorman:

Activitati sanitare veterinare si pentru siguranta alimentelor ce vor fi intreprinse in perioada premergatoare sarbatorilor Pascale.

Realizarea actiunilor/activitatilor cuprinse in Panul Cifric aferent anului 2024 pe domeniile sanatate si bunastarea animalelor precum si cel al sigurantei alimentelor pentru trimestrul I.

 Având in vedere apropierea Sărbatorilor Pascale, pentru evitarea riscurilor privind sănătatea publică generate de tăierea animalelor în spații neaprobate si nesupravegheate sanitar veterinar, vă comunicam urmatoarele:

**I.** Sacrificarea mieilor se va realiza in unitați de abatorizare, autorizate sanitar veterinar pentru sacrificarea de ovine și publicate pe site-ul ANSVSA.

În cazuri excepționale sacrificarea mieilor se poate realiza și în locurile organizate în condițiile legii și amenajate temporar în care se asigură supravegherea sanitară veterinară și în care sunt respectate condițiile de igienă stabilite in REG(CE) 852/2004 , REG(CE) 853/2004 si in Reg(CE) nr.1/2005 (privind protectia animalelor in timpul transportului).

**II.** Condiții minime pentru sacrificarea mieilor în locuri special amenajate temporar:

 - separare fizică, astfel încât sacrificarea mieilor să nu producă disconfort cumpărătorilor;
 - spaţii special amenajate pentru cazarea animalelor şi cu posibilităţi după caz de adăpare;
 - sistem de alimentare cu apă potabilă şi apă caldă;
 - facilităţi de colectare şi stocare în vederea dirijării la unităţi de ecarisare a subproduselor necomestibile rezultate din sacrificarea animalelor;
 **-** facilităţi de colectare a materialelor cu risc specific ( craniul inclusiv creierul şi ochii, precum şi măduva spinării de la ovinele în vârstă de peste 12 luni), şi de dirijare a acestora la unităţi de incinerare.

 -organizarea de spații restrânse de tăiere și prelucrare, dotate în mod corespunzator cu ustensile strict necesare tăierii , jupuirii si eviscerării animalelor

 - în timpul tăierii ,jupuirii si eviscerării vor fi respectate si aplicate condițiile igenice si sanitare veterinare care să asigure salubrizarea cărnurilor obținute . Carnea de miel rezultată în urma sacrificărilor în spațiile/locurile amenajate temporar , va fi obținută numai la cererea directă a consumatorilor și nu poate fi livrată către alte unitați din domeniul alimentar înregistrate/autorizate sanitar veterinar.

În cazul in care se decide inființarea unor locuri temporare pentru sacrificarea mieilor, este necesară asigurarea unei mărci de sănătate de formă rotundă, cu diametrul de 3,5 cm în interiorul căreia să fie înscris indicativul județului urmat de codul numeric acordat de DSVSA județeana cu ajutorul căreia să fie marcate carcasele de miel. Aplicarea mărcii de sănătate pe carcasele de miel se va face numai după examinărea post-mortem, efectuată de către medicul veterinar care asigură supravegherea sanitară-veterinară a locului amenajat pentru sacrificarea mieilor.

 În cazul mieilor destinați sacrificării se vor avea în vedere și următoarele aspecte:

- controlul stării de sănătate a animalelor și admiterea pentru sacrificare în vederea consumului public numai a animalelor identificate conform legislației în vigoare, sunt sănătoase, crescute în gospodarii, ferme și localități indemne de boli transmisibile ;

- verificarea respectării regulilor de bunastare a animalelor în timpul transportului și tăierii în toate unitațile aprobate, inclusiv verificarea modului de completare a formularului de mișcare ;

- transportul mieilor trebuie efectuat numai în mijloace auto autorizate sanitar veterinar, iar animalele vor fi însoțite de certificate veterinare care să ateste sănatatea acestora precum și documente care să ateste informații despre lanțul alimentar.

 Dirijarea subproduselor şi a materialului cu risc specific la unitațile de incinerare, intră în responsabilitatea primăriei sau administratorului locului de sacrificare, pentru care va prezenta medicului veterinar oficial confirmarea din partea unităţii de incinerare.

 Funcţionarea acestor locuri de sacrificare a mieilor este permisă numai în perioada **27.03.2024 - 31.03.2024** (premergatoare Pastelui catolic) si in perioada **22.04.2024 - 03.05.2024** (premergatoare Pastelui ortodox) intre orele **07:00-17:00** .

Decizia pentru organizarea și funcționarea locurilor speciale pentru sacrificarea mieilor va fi luată de către Direcția Sanitară Veterinară și pentru Siguranța Alimentelor Teleorman ( tel. 0247319638 ; fax . 0247319296 ) numai în cazul în care există solicitari scrise din partea unor primarii/prefecturi, în baza unei analize efectuate la fața locului.

 Este interzisă organizarea de locuri speciale pentru sacrificarea mieilor în zonele în care au fost impuse restricţii pe motive de sănătate a animalelor*.*

 În scopul prevenirii aparitiei toxiinfectiilor alimentare in perioada Sarbatorilor Pascale când, in mod traditional, consumul unor cantitati de alimente de origine animală creste, considerăm necesară dispunerea unor masuri specifice precum si intensificarea controalelor sanitare veterinare in vederea verificarii conditiilor de igienă în care sunt produse, depozitate, transportate si valorificate carnea de miel si ouale destinate consumului uman, precum si alte alimente de origine animală.

 În acest sens, Directia Sanitara Veterinara si pentru Siguranta Alimentelor Teleorman a dispus urmatoarele masuri:

- Directorul Executiv a stabilit un program de lucru pentru perioada **27.03.2024 -03.05.2024** in baza căruia vor fi efectuate controale oficiale in scopul verificarii modului in care sunt respectate conditiile sanitare veterinare in târgurile de animale, pietele agroalimentare,abatoare,unitati de transare a carnii,unitati de procesare si depozitare a alimentelor de origine animală,precum si in unitatile de vânzare cu amanuntul si in unitatile de alimentatie publică.

- La nivelul Directiei Sanitare Veterinare si pentru Siguranta Alimentelor Teleorman, Circumscriptiilor Sanitare Veterinare si pentru Siguranta Aimentelor Oficiale (CSVSAO) în perioada **27.03.2024-31.03.2024** si **22.04.2024-03.05.2024** va fi asigurată permanenta, inclusiv in zilele de sambată si duminică, va fi afisat programul de lucru, numele medicului veterinar responsabil si numarul de telefon la care consumatorii pot sesiza orice aspecte privind nerespectarea normelor sanitare veterinare.

- S-au facut informari ale populatiei asupra riscurilor la care se expune, daca achizitioneaza si consuma produse alimentare din locuri nesupuse controlului sanitar veterinar,recomandandu-se consumatorilor sa se aprovizioneze cu produse alimentare de origine animala si nonanimala numai din locuri inregistrate/autorizate sanitar veterinar.

- Colaborarea cu celelalte autoritati competente de la nivel local pentru efectuarea de controale comune conform protocoalelor incheiate.

- In pietele agroalimentare si in alte locuri amenajate si autorizate temporar în care va fi valorificata carnea de miel se va asigura necesarul de personal sanitar veterinar si permanenta acestuia, inclusiv in zilele de sambată si duminică.

În cazuri exceptionale si la solicitarea primariilor se vor amenaja locuri pentru sacrificarea temporară a mieilor in perioada **27.03.2024 -31.03.2024** (premergatoare Pastelui catolic),respectiv în perioada **22.04.2024-03.05.2024** (premergatoare Pastelui ortodox), intre orele **07:00 - 17:00**.

Carnea de miel rezultată in urma sacrificărilor in spatiile/locurile amenajate temporar va fi obtinută numai la cererea directa a consumatorilor si nu poate fi livrată catre alte unitati din domeniul alimentar inregistrate/autorizate sanitar veterinar.

Decizia privind organizarea activitatii din punct de vedere sanitar veterinar in locurile special amenajate temporar revine DSVSA, in baza unei evaluari.

Totodata se vor intensifica controalele oficiale in spatiile si locurile în care se comercializeaza: ouă si produse din ouă, lapte si produse din lapte, peste si produse din pescuit precum si alte produse alimentare destinate consumului uman.

În zonele de restrictie, consecutive confirmarii unui focar de Pesta porcina africana (PPA) la porcii domestici, miscarea a altor specii de animale si a produselor obtinute de la acestea se va face in urma unei analize de risc iar autoritatea competenta va decide,dupa caz,extinderea masurilor de impunere a restrictiilor de miscare pentru aceste specii de animale.

Totodata, avand in vedere confirmarea Scrapiei în anumite judete, se vor aplica masuri privind monitorizarea circulatiei pe teritoriul judetului Teleorman a ovinelor/caprinelor destinate sacrificarii,respectiv intregul traseu de la ferme /exploatatii de origine catre abatoare autorizate sanitar veterinar.

Realizarea actiunilor/activitatilor cuprinse in Panul Cifric aferent anului 2024 pe domeniile sanatate si bunastarea animalelor precum si cel al sigurantei alimentelor pentru trimestrul I.

SERVICIULUI CONTROL OFICIAL SANATATE SI BUNASTARE ANIMALA

In vederea asigurării bunei funcționari a unităților de creștere a animalelor, a respectării normelor de biosecuritate și bunăstare a animalelor, a verificării realității acțiunilor sanitare veterinare realizate de medicii veterinari de liberă practică, respectiv a asigurării condițiilor de protecție epidemiologică în vederea preîntâmpinării apariției unor boli cu difuzibilitate mare, în perioada de referință au fost efectuate un număr de **443** controale, din care:

* **330** in exploatatiile non-profesionale;
* **30** intarguri si oboare;
* **34** in timpul transportului cu animale vii;
* **49** in Unitati inregistrate sau autorizate sanitar veterinar.

Controalele oficiale pe domeniul bunastarii si protectiei animalelor in ferme, au vizat adaposturi de animale fara stapan, abatoare si au fost efectuate dupa cum urmeaza:

In exploatatii comerciale/comerciale tip A - Realizat - 49 controale ;

Abator -Realizat – 2;

Adaposturi animale fara stapan - Realizat – 2 controale;

CSV de asistenta – 31 controale realizate;

* 2 Controale farmacovigilenta la farmacii, depozite si cabinete medical veterinar;
* Controale biosecuritate si bunastare la ferme GOC;
* Recoltarea si trimiterea a unui numar de 34 probe furaje si reziduuri la laboratoarele arondate din tara;
* Controale compartiment nutritie: 11.

SERVICIUL CONTROL OFICIAL SIGURANTA ALIMENTELOR
Compartimentul Control Oficial Alimente de Origine Animala

 - 76 controale oficiale in unitati autorizate sanitar veterinar

- 414 controale oficiale in unitati înregistrate sanitar veterinar

De la unitatile inregistrate sanitar veterinar au fost recoltate conform Programului de supraveghere un numar total de 35 probe si 17 probe recoltate in cadrul controalelor tematice.

Compartimentul Control Oficial Alimente de Origine NonAnimala

- 180 CONTROALE OFICIALE in cadrul Programului de supraveghere si control

S-au prelevat probe in cadrul programului strategic astfel: 50 probe de contaminanti, 4 probe pesticide, 2 probe aditivi, 3 probe de radioactivitate, 3 probe de alergeni, 4 probe pentru caracteristici de calitate si 70 probe pentru determinari microbiologice .

Realizarea actiunilor/activitatilor cuprinse in Panul Cifric aferent anului 2024 pe domeniile sanatate si bunastarea animalelor precum si cel al sigurantei alimentelor pentru trimestrul I a fost facuta intr-un procent de 100%.

Director executiv,

Dr. Iulian Ianculescu

*Intocmit,
Ing. Stanescu Marius*